બાળકનો ઉછેર એ ખૂબ જ કાળજી માંગી લે તેવો વિષય છે. એક સ્વિચ પાડીને થઇ જતો નથી. મા-બાપ બનવું સહેલું છે પણ મા-બાપ બનીને બાળકની સાચી પરવરિશ કરવી એટલી જ અઘરી1 છે. પહેલાના જમાનામાં સંયુક્ત કુટુંબ હતાં ત્યાં બાળકનો ઉછેર અને તેની કાળજી લેનારાં કાકા-કાકી, ફોઈ, દાદા-દાદી બધાં હતાં. આ બધાની વચ્ચે બાળક ક્યાં મોટાં થઈ જતાં હતાં તે ખબર પણ પડતી નહોતી. એમાં પણ દાદા-દાદી સાથે બાળક સૌથી વધારે સમય રહેતાં.